ইসলামী ব্যাংক বাংলাদেশ লিমিটেড-এর ঢাকা নর্থ জোনের উদ্যোগে ব্যাংকিং কার্যক্রমে শরী‘আহ পরিপালন শীর্ষক আলোচনা সভা ও গ্রাহক সমাবেশ ১৪ জুলাই রাজধানীর একটি হোটেলে অনুষ্ঠিত হয়। ব্যাংকের শরী‘আহ সুপারভাইজরি কমিটির সদস্য ড. মোহাম্মদ মানজুরে ইলাহী অনুষ্ঠানে প্রধান অতিথি হিসেবে উপস্থিত ছিলেন। সিনিয়র ভাইস প্রেসিডেন্ট ও ঢাকা নর্থ জোনপ্রধান মো. আমিনুর রহমান-এর সভাপতিত্বে অনুষ্ঠানে প্রধান আলোচক হিসেবে বক্তব্য রাখেন শরী‘আহ সেক্রেটারিয়েটের সিনিয়র ভাইস প্রেসিডেন্ট মুহাম্মদ শামসুদ্দোহা। সভায় ব্যাংকিং কার্যক্রমে শরী‘আহ পরিপালনে গ্রাহক ও ব্যাংকারের দায়িত্ব কর্তব্য নিয়ে আলোচনা করা হয়। এসময় জোনের বিভিন্ন শাখার গ্রাহক, ব্যবসায়ী ও কর্মকর্তা-কর্মচারীগণ উপস্থিত ছিলেন।